Heilsuhjálparin veitir stuðul til røkt og dagligt virksemi á ellisheimum, sambýli ella í egnum heimi. Varir 15 mánaðar íalt. Tú ert 2 x 14 vikur í skúla og 2 x 12 vikur í starvsvenjing. Gevur atgongd til heilsurøktaraútbúgvingina. Upptøkukrav: 10. flokkur, ella 9. flokkur + 1 ára arbeiðsroyndir. Søk inn. Heilsurøktarin veitir heilsurøkt og sjúkrarøkt innan Almanna- og heilsuverkið. Varir 22 mánaðar íalt. Tú ert 3 ferðir í skúla, á millum 10-14 vikur og 3 ferðir 12 vikur í starvsvenjing, ið kann vera runt alt landið. Gevur atgongd til fleiri víðari útbúgvingar. Upptøkukrav: Heilsuhjálparaútbúgving, ella viðkomandi útbúgvingar- og arbeiðsroyndir, sum hava vart í minsta lagi 15 mánaðir. Søk inn.